HAMLET

**1. Műfaja**: bosszúdráma  (a kor népszerű műfaja)

**2. Az idő és a helyszín**

                   Hamlet Wittenbergben tanul -- az egyetemet 1502-ben                                                                     alapították -- eszerint az események a XVI. században a reneszánszban játszódnak (Sh. saját koránál egy generációval korábban)

  Másrészt azonban Anglia ekkor nem volt adófizető hűbérese Dániának, a történet tehát csak a legendás középkorban játszódhat.

 A helyszín tehát a  BÁRHOL, az idő pedig a BÁRMIKOR.

                            Vagy !  FANTÁZIA-TÉRIDŐ

A darab ereje azonban a reálisan valóságos tárgyakban,                                                        helyszínekben, figurákban rejlik

**3. Szerkezet:**

I. egység

 Hamlet apja szellemétől az 5. színben feladatot kap: meg kell bosszulni  "rút és erőszakos halálát"

         (az I. és a II. szakaszt kb. két hónapnyi idő választja el)

II. egység

         a II. szakasz (egység)  a II. felvonás 1. színétől a IV. felvonás 4. színéig tart.

         Hamlet azt kutatja, bűnös-e Claudius  (és még ki bűnös), Claudius arra kíváncsi, mi rejlik Hamlet őrültsége mögött, amelyben rendszer, logika van.

Több napos  SZÜNET  (egy-két hetes?)

III. egység

         A IV. felvonás 5. színétől a darab végéig tart; Ophelia megőrülésével kezdődik;  visszatér  angliai útjáról Hamlet; Párizsból Laertes, és a királyfi kényszerhelyzetbe kerül.

**4. Hamlet jelleme**

Az expozícióban Sh. szokás szerint mellékszereplőkkel vezeti be a darab világába a nézőt.  A lényeg: lassan feltárul a végzetes jövőt magában hordozó múlt.  (Hamlet király halála, Claudius trónra lépése és házassága  Gertrúddal); sokkal korábbi eseményekre is utalás történik: az idős Hamlet korábban lovagi párbajban megölte Norvégia királyát, Fortinbrast, és a vitatott földterület Dánia birtokába jutott. Most az ifjú Fortinbras vissza akarja szerezni a földet.

         A legelső jelenet a SZELLEMJÁRÁS.   Horatio, Hamlet egyetlen                        bizalmasa és legfőbb példaképe nem hisz a szellemekben,             puszta képzelődésnek tartja az egészet. Mikor saját szemével látja a szellemet, általános rossz sejtelmét fogalmazza meg: "ez honunkra nagy csapást jelent".

 Ez a légkör ráborul Claudius erőltetetten bizakodó, "bölcs" kijelentéseire és az egész udvari tanács jelenetre. Claudius az ész győzelmének tünteti fel, hogy "egyensúlyozva bánatot s gyönyört" feleségül vette Hamlet anyját.  Békéltető követeket meneszt Norvégiába, az ifjú Fortinbrashoz, és megengedi, hogy Laertes (Polonius főkamarás fia) visszatérjen Párizsba. Hamlet is el akarja hagyni Dániát -- apja temetésére jött haza, de nem engedik vissza Wittenbergbe, jobb, ha szem előtt van.  Hamlet másképp ítéli meg mindazt, amit a környezete természetesnek vagy helyesnek lát.

Ez az elmélyült (kételkedésre, értelmiségi létre ösztönző,  hajlamosító wittenbergi humanista)  képzésnek is köszönhető. De lehetséges, hogy egyszerűen a középkori, feudális, barbár és a humanista, polgári felfogás szembenállása ez.  Hamlet a Dániában történt esetet az EGÉSZ VILÁG ROMLOTTSÁGAKÉNT éli meg. Hamlet az erkölcsi rendet tartja a legfőbb jónak.

         A kiábrándult Hamlet első gondolata az öngyilkosság, a menekülés, nem a szembeszállás (az öngyilkosságot isteni-- vallási parancs tiltja:  ez tehát benső konfliktus okozója). CSAPDÁBA kerül, depressziós lesz.

  Világundorának legfőbb oka egyelőre ANYJÁNAK VÉRNÁSZI ÁGYA.  ("Gyarlóság, asszony a neved!")  Ezért nem tud hinni többé Ophelia szerelmében sem, hamisnak, színleltnek érzi ***Ophélia*** érzelmeit. (Ráadásul tényleg színlel Ophélia -- apjának, Poloniusnak a tanácsára ugyanis eleinte úgy tesz, mintha nem szeretné Hamletet, visszautasítja leveleit és közeledését.)

  Hamlet tehát már tele van rossz sejtelemmel, amikor apjának szelleme IGAZOLJA ezt. A szellem információjának lényege: Claudius orvul gyilkolta meg, anyját pedig még az ő életében bűnös, házasságtörő viszony fűzte Claudiushoz. A szellem kéri, hogy  "bosszulja meg rút és erőszakos halálát" -- itt fel sem merül, hogy nem Istennek tetsző cselekedet a bosszú.

  Hamlet késznek mutatkozik a szellemjelenet után a középkori VÉRBOSSZÚra. Hajlandó arra, hogy mindazt, amit addig tanult, humánumot, erkölcsöt, nem eszményt "letöröljön emlékezete lapjáról", és csak egyetlen célnak, a bosszúnak éljen.

 A HAMLET-irodalom örökké visszatérő kérdése: MIÉRT KÉSLEKEDIK HAMLET  (csak az V. felvonás utolsó jelenetében, kényszerhelyzetben, amikor életéből már csak percek vannak hátra, akkor cselekszik)

         Először is valószínű, hogy lényétől idegen a fegyveres bosszú. Tehát a bosszú akadályai a főhős JELLEMÉBEN vannak.

         A darab témája, tárgya tehát nem Hamlet bosszúja, hanem a bosszú lelki okokból történő halogatása. A valódi konfliktus HAMLET LELKI KONFLIKTUSA a bosszú kötelessége és az erkölcsi fenntartások között.  (KÉT, különböző erkölcsű világ határán egyensúlyoz.)

 Hamlet feladata az EGÉSZ ZÜLLÖTT VILÁG MEGJAVÍTÁSA.

*"Kizökkent az idő; -- ó, kárhozat!*

*Hogy én születtem helyretolni azt."*

 Ez a kötelesség lehetetlen nagyságrendjének megértése  és vállalása egyben.  Ezt a helyzetet cselekvő módon megoldani valószínűleg lehetetlen.  (Ha Hamlet egyszerűen megölné Claudiust, akkor leszállna az ő szintjére, illetve Laertes szintjére, megszüntetné önmagát, mint Hamletet.) Tagadja az adott kor egész szokásrendjét.   Ráadásul NINCSENEK kézzelfogható BIZONYÍTÉKAI ahhoz, hogy az egész "rothadt " államgépezetet, mint rendszert leleplezze.

 Hamlet jelleme tehát nem annyira cselekedeteiben mutatkozik meg (azok inkább elfedik a jellemét), hanem a nagy monológjaiban.

A korszakváltás idején élő ÉRTELMES és felelősségteljes ember KÉTELYEI mutatkoznak meg a Hamlet-figurában.

 Dilemmák:  1. van-e túlvilági lét (van-e szellem?)

                   2. melyik a helyesebb, nemesebb magatartás  -- tűrni, vagy                                 kiszállni a létből (öngyilkosság)

 A helsingőri várban egyébként is minden REJTVE történik, minden függöny mögött rejtőziik valaki, és mindent kémek és besúgók hada hálóz be. (Polonius a saját fiát is titokban figyelteti Rajnálddal.)  Nagyon észnél kell lenni. Dánia "börtön", ezért kell Hamletnek is színlelnie. Egyébként is mindenki MÁSNAK MUTATKOZIK, mint amilyen. Hamlet az őrültség álarca mögé bújik.

         A színészek érkezése váratlannak tűnik, semmivel sincs előkészítve.